

ΕΕ5Τ 

Ρθ35θη: 8 ί 9 Β 
(6Γηΐ3θεΜθε1) 

1_003ΐΪ0η: ΑΙίίθηΙ ΕΙΙιηίΚο 
Τγρθ9Γ3(ίοι^^ 


22399 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1724 

27 Ιουνίου 2014 


ΑΠΟΦΑΣΕΙ Σ 

Αριθμ. ΠΟΑ. 1168 

Συμπλήρωση της ΠΟΑ 1119/2014 ΑΥΟ (ΦΕΚ ΒΊ 035/ 
25.04.2014) ως προς τον προσδιορισμό του χρόνου 
κτήσης ακίνητης περιουσίας και καθορισμός τιμής 
κτήσης σε ειδικές περιπτώσεις που δεν είναι δυνα¬ 
τόν να προσδιοριστούν για την εφαρμογή του άρ¬ 
θρου 41 του Ν. 4172/2013. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 3 και 10 του άρ¬ 
θρου 41 του Ν. 4172/2013 (ΦΕΚ Α7167/23-7-2013), όπως 
αυτές ισχύουν μετά την ψήφιση του Ν. 4254/2014 (ΦΕΚ 
Α785/7-4-2014). 

2. Το Π.Δ. 87/2012 (ΦΕΚ 142/Α') «Διορισμός Υφυπουργών». 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του Π.Δ. 63/2005 
(ΦΕΚ 98/Α'). 

4. Το Π.Δ. 189/2009 «Καθορισμός και ανακατανομή αρ¬ 
μοδιοτήτων των Υπουργείων» (ΦΕΚ 221/Α'), όπως τρο¬ 
ποποιήθηκε με το Π.Δ. 24/2010 (ΦΕΚ 56/Α72010). 

5. Τις διατάξεις της αριθ. ΥΠΟΙΚ 07927 ΕΞ/19-9-2012 
(ΦΕΚ Β72574) κοινής απόφασης του Πρωθυπουργού και 
Υπουργού Οικονομικών περί «Ανάθεσης Αρμοδιοτήτων 
στον Υφυπουργό Οικονομικών Γεώργιο Μαυραγάνη». 

6. Την ανάγκη καθορισμού του χρόνου και της τιμής 
κτήσης της μεταβιβαζόμενης ακίνητης περιουσίας σε 
περιπτώσεις που δεν ορίζονται στο νόμο. 

7. Οτι με την παρούσα απόφαση δεν προκαλείται δα¬ 
πάνη σε βάρος του Κρατικού Προϋπολογισμού, απο¬ 
φασίζουμε: 

Η ΠΟΑ υπ’ αριθμ. 1119/25.4.2014 (ΦΕΚ Β71035/25.4.2014) 
συμπληρώνεται ως ακολούθως: 

1. Ανακατανομή χιλιοστών 

Σε περίπτωση απόκτησης οριζόντιας ή κάθετης ιδιο¬ 
κτησίας και εν συνεχεία ανακατανομής χιλιοστών επί 
του κοινού οικοπέδου (χωρίς μεταβιβαστικό αποτέλε¬ 
σμα), ως χρόνος και τιμή κτήσης λογίζεται ο χρόνος και 
η τιμή κτήσης των οριζόντιων και κάθετων ιδιοκτησιών 
των οποίων ανακατανεμήθηκε το ποσοστό ιδιοκτησίας. 


Εάν στην παραπάνω περίπτωση, επί του κοινού οι¬ 
κοπέδου σε οριζόντια ή κάθετη ιδιοκτησία εντάσσεται 
αυθαίρετη κατασκευή, η οποία έχει εξολοκλήρου τακτο¬ 
ποιηθεί, η τιμή κτήσης αυτής υπολογίζεται με αναγωγή 
της επιφάνειας της αυθαίρετης κατασκευής στην τιμή 
της αρχικής (οριζόντιας ή κάθετης) ιδιοκτησίας. 

2. Κατεδάφιση κτίσματος 

Σε περίπτωση που έχει αποκτηθεί οικόπεδο ή αγροτε¬ 
μάχιο με κτίσμα και στη συνέχεια κατεδαφισθεί το κτί- 
σμα και μεταβιβασθεί το ακάλυπτο οικόπεδο, η τιμή κτή¬ 
σης του μεταβιβαζόμενου ακινήτου προσδιορίζεται με 
τη χρήση του Δείκτη Τιμών Κατοικιών της περίπτωσης 
γ' της παραγράφου 2 του άρθρου 41 του Ν. 4172/2013. 

3. Πολεοδομική τακτοποίηση εξ ολοκλήρου αυθαίρε¬ 
της κατασκευής 

Σε περίπτωση απόκτησης ακάλυπτου οικοπέδου/αγρο- 
τεμαχίου και εν συνεχεία ανέγερσης επ’ αυτού κτίσμα¬ 
τος, χωρίς οικοδομική άδεια ανέγερσης, και στη συνέχεια 
τακτοποίησης αυτού ως εξ ολοκλήρου αυθαιρέτου, ως 
τιμή κτήσης λαμβάνεται η τιμή κτήσης του ακάλυπτου 
οικοπέδου/αγροτεμαχίου (ανεξαρτήτως χρόνου απόκτη¬ 
σης αυτού) προσαυξημένη με συντελεστή 20%. 

4. Πολεοδομική τακτοποίηση μερικώς αυθαίρετης 
κατασκευής 

α. Σε περίπτωση απόκτησης με επαχθή αιτία κτί¬ 
σματος και στη συνέχεια πολεοδομικής τακτοποίησης 
μερικώς αυθαίρετης κατασκευής (βοηθητικής ή κύριας 
χρήσης), προγενέστερης της απόκτησης του ακινήτου, 
ως τιμή κτήσης του συνολικά μεταβιβαζόμενου ακινήτου 
(νόμιμου και τακτοποιηθέντος) θεωρείται η τιμή κτήσης 
του νόμιμου κτίσματος, που προκύπτει σύμφωνα με τις 
διατάξεις της περίπτωσης Α' της παραγράφου 2 του 
άρθρου 41. 

β. Σε περίπτωση απόκτησης με επαχθή αιτία κτίσμα¬ 
τος και στη συνέχεια πολεοδομικής τακτοποίησης με¬ 
ρικώς αυθαίρετης κατασκευής (βοηθητικής ή κύριας 
χρήσης), μεταγενέστερης της απόκτησης, η τιμή κτήσης 
του συνολικά μεταβιβαζόμενου ακινήτου (νόμιμου και 
τακτοποιηθέντος) προσδιορίζεται με πρόσθεση στην 
αξία της αποκτηθείσας νόμιμης επιφάνειας της αξίας 
της τακτοποιημένης, η οποία προσδιορίζεται με ανα¬ 
γωγή στην αξία της νόμιμης επιφάνειας του κτίσματος, 
κατά το λόγο της επιφάνειας της τακτοποιημένης προς 
την επιφάνεια της νόμιμης. 

γ. Σε περίπτωση απόκτησης κτίσματος με κληρονο¬ 
μική διαδοχή ή από χαριστική αιτία, και, στη συνέχεια, 
πολεοδομικής τακτοποίησης μερικώς αυθαίρετης κατα¬ 
σκευής, προϋφιστάμενης της κληρονομικής διαδοχής ή 
της χαριστικής αιτίας, ως τιμή κτήσης του συνολικά με¬ 
ταβιβαζόμενου ακινήτου (νόμιμου και τακτοποιηθέντος) 
θεωρείται η τιμή κτήσης του αρχικού αποκτηθέντος ακι¬ 
νήτου και η επιπρόσθετη αξία της μερικώς αυθαίρετης, 
βάσει της οποίας υπολογίστηκε ο φόρος κληρονομιάς, 
δωρεάς, γονικής παροχής ή χορηγήθηκε απαλλαγή από 
αυτόν, σύμφωνα με τα αναφερόμενα στην παρ. 5 της 
ΠΟΑ 1122/2014, υπό την προϋπόθεση της υποβολής σχε¬ 
τικής διορθωτικής - συμπληρωματικής δήλωσης. 

δ. Σε περίπτωση απόκτησης κτίσματος με κληρονο¬ 
μική διαδοχή ή από χαριστική αιτία και, στη συνέχεια, 
πολεοδομικής τακτοποίησης μερικώς αυθαίρετης κατα¬ 
σκευής, μεταγενέστερης της κληρονομικής διαδοχής ή 
της χαριστικής αιτίας, η τιμή κτήσης του συνολικά με¬ 
ταβιβαζόμενου ακινήτου (νόμιμου και τακτοποιηθέντος) 
προσδιορίζεται με πρόσθεση στην αξία της αποκτηθεί- 
σας νόμιμης επιφάνειας της αξίας της τακτοποιημένης, η 
οποία προσδιορίζεται με αναγωγή στην αξία της νόμιμης 
επιφάνειας του κτίσματος κατά το λόγο της επιφάνειας 
της τακτοποιημένης προς την επιφάνεια της νόμιμης. 

5. Αποπεράτωση ημιτελούς κτίσματος 

α. Σε περίπτωση απόκτησης ημιτελούς κτίσματος και 
στη συνέχεια, είτε βάσει της ίδιας άδειας ανέγερσης 
είτε κατόπιν έκδοσης νέας άδειας ανέγερσης ή ανανέ¬ 
ωσης της υπάρχουσας πολεοδομικής άδειας, πώλησης 
αυτού ως ημιτελούς -σε οποιοδήποτε στάδιο κατασκευ¬ 
ής προ της αποπεράτωσης του-, η τιμή κτήσης υπο¬ 
λογίζεται με βάση την αξία που αυτό είχε αποκτηθεί. 

β. Σε περίπτωση απόκτησης ημιτελούς κτίσματος και 
στη συνέχεια, είτε βάσει της ίδιας άδειας ανέγερσης 
είτε κατόπιν έκδοσης νέας άδειας ανέγερσης ή ανανέ¬ 
ωσης της υπάρχουσας πολεοδομικής άδειας, πώλησης 
αυτού ως αποπερατωμένου, η τιμή κτήσης υπολογί¬ 
ζεται σύμφωνα με την περίπτωση γ' της παραγράφου 
2 του άρθρου 41 του Ν. 4172/2013. 

6. Ενιαίο δηλωθέν τίμημα/αξία κτήσης 

α) Σε περίπτωση που με το ίδιο συμβόλαιο αποκτή¬ 
θηκαν εξ επαχθούς αιτίας περισσότερες αυτοτελείς 
ιδιοκτησίες με ενιαίο δηλωθέν τίμημα αγοράς και, στη 
συνέχεια, μεταβιβάζονται με επαχθή αιτία μία ή περισ¬ 
σότερες εξ αυτών, η τιμή κτήσης της ή των μεταβιβα¬ 
ζόμενων ιδιοκτησιών προσδιορίζεται με αναγωγή του 
συνολικού τιμήματος κατά το λόγο της αντικειμενικής 
αξίας της μεταβιβαζόμενης αυτοτελούς ιδιοκτησίας 
προς την συνολική αντικειμενική αξία των κτηθέντων 
(κατά το χρόνο της απόκτησης τους) και, εάν δεν υπάρ¬ 
χει αντικειμενική αξία, γίνεται αναγωγή με βάση την 
οικεία φορολογητέα αξία εφόσον υπάρχει για κάθε μία 
αυτοτελή ιδιοκτησία και αν ούτε αυτή υπάρχει, τότε η 
τιμή κτήσης προσδιορίζεται σύμφωνα με την περίπτωση 
γ' της παραγράφου 2 του άρθρου 41 του Ν. 4172/2013. 

β) Σε περίπτωση που με το ίδιο συμβόλαιο αποκτή¬ 
θηκαν από χαριστική αιτία ή με κληρονομική διαδοχή 
περισσότερες αυτοτελείς ιδιοκτησίες με ενιαία αξία 
και, στη συνέχεια, μεταβιβάζονται με επαχθή αιτία μία 
ή περισσότερες ες αυτών, η τιμή κτήσης της ή των 
μεταβιβαζόμενων ιδιοκτησιών προσδιορίζεται με αναγω¬ 
γή της αντικειμενικής ή (εφ’ όσον αυτή δεν υφίσταται) 


της φορολογητέας αξίας κτήσης των μεταβιβαζομένων 
ακινήτων, εφόσον αυτή υφίσταται για κάθε μία ιδιοκτη¬ 
σία, στην συνολική αντικειμενική ή (εφ’ όσον αυτή δεν 
υφίσταται) στην φορολογητέα αξία απόκτησης τους 
και, εάν δεν υπάρχει αντικειμενική ή φορολογητέα αξία, 
τότε η αξία κτήσης θα προσδιοριστεί σύμφωνα με την 
περίπτωση γ' της παραγράφου 2 του άρθρου 41 (Δεί¬ 
κτης Τιμών Κατοικιών). 

γ) Σε περίπτωση κτήσης από οποιαδήποτε αιτία ενιαί¬ 
ας οριζόντιας ιδιοκτησίας, και στη συνέχεια διάσπασης 
αυτής σε νέες μερικότερες και μεταβίβασης κάποιας 
από αυτές, ως τιμή κτήσης λαμβάνεται αυτή που προκύ¬ 
πτει από την αναγωγή της αξίας κτήσης της επιφάνει¬ 
ας της συνολικά κτηθείσας ιδιοκτησίας στην αξία που 
αντιστοιχεί στην μεταβιβαζόμενη επιφάνεια. 

δ) Σε περίπτωση κτήσης από οποιαδήποτε αιτία ενι¬ 
αίου ακάλυπτου οικοπέδου ή αγροτεμαχίου, και στη 
συνέχεια κατάτμησης αυτού σε νέα μερικότερα και με¬ 
ταβίβασης κάποιου από αυτά, ως τιμή κτήσης λαμβά- 
νεται αυτή που προκύπτει από την αναγωγή της αξίας 
κτήσης της επιφάνειας του αρχικού ενιαίου οικοπέδου 
στην αξία που αντιστοιχεί στην μεταβιβαζόμενη έκταση. 

ε) Σε περίπτωση κτήσης από οποιαδήποτε αιτία ενι¬ 
αίου ακάλυπτου οικοπέδου και στη συνέχεια υπαγωγής 
αυτού στις διατάξεις του Ν.Δ. 1024/1971 (κάθετη συνιδι- 
οκτησία) και δημιουργίας επιμέρους αυτοτελών ιδιοκτη¬ 
σιών, σε περίπτωση μεταβίβασης κάποιας από αυτές, ως 
τιμή κτήσης λαμβάνεται αυτή που προκύπτει από την 
αναγωγή του ποσοστού της μεταβιβαζόμενης ιδιοκτησί¬ 
ας στη συνολική αξία του ενιαίου ακάλυπτου οικοπέδου. 

7. Μεταβίβαση ενιαίας οικοδομής 

Σε περίπτωση μεταβίβασης ενιαίας οικοδομής η οποία 
έχει ανεγερθεί με αυτεπιστασία τμηματικά με διαφο¬ 
ρετικές άδειες και δεν έχει υπαχθεί στις διατάξεις του 
Ν. 3741/1929 ή του Ν.Δ. 1024/1971, ως χρόνος κτήσης λο¬ 
γίζεται ο χρόνος έκδοσης της τελευταίας οικοδομικής 
άδειας ανέγερσης και η τιμή κτήσης προσδιορίζεται με 
τη χρήση του Δείκτη Τιμών Κατοικιών της περίπτωσης 
γ' της παραγράφου 2 του άρθρου 41 του Ν. 4172/2013. 

8. Μεταβίβαση ακίνητου που προήλθε μερικώς από 
ανέγερση 

Σε περίπτωση πώλησης ακινήτου-κτίσματος (συμπε¬ 
ριλαμβανομένων των αυτοτελών ιδιοκτησιών), το οποίο 
αποκτήθηκε κατά ιδανικό μερίδιο ως οικόπεδο και ανε- 
γέρθηκε από τον πωλητή με αυτεπιστασία είτε με το 
σύστημα της αντιπαροχής, και απόκτησης από το ίδιο 
πρόσωπο, πριν από την πώληση, έτερου ποσοστού από 
άλλη αιτία (επαχθή ή χαριστική), η συνολική τιμή κτήσης 
του μεταβιβαζόμενου κτίσματος υπολογίζεται με την ανα¬ 
γωγή της αξίας του ποσοστού που αποκτήθηκε από άλλη 
αιτία στην συνολική αξία του μεταβιβαζόμενου ακινήτου. 

9. Νόμιμη Προσθήκη κτίσματος 

Σε περίπτωση απόκτησης οριζόντιας ή κάθετης ιδι¬ 
οκτησίας με επαχθή ή χαριστική αιτία ή λόγω κληρο¬ 
νομικής διαδοχής και εν συνεχεία κατασκευής νόμιμης 
προσθήκης, ως χρόνος κτήσης του μεταβιβαζόμενου 
ακινήτου (αρχικής και μεταγενέστερης κατασκευής) 
λαμβάνεται ο χρόνος έκδοσης της τελευταίας οικοδο¬ 
μικής άδειας. Η τιμή κτήσης προσδιορίζεται με τη χρήση 
του Δείκτη Τιμών Κατοικιών της περίπτωσης γ' της 
παραγράφου 2 του άρθρου 41 του Ν. 4172/2013 εφόσον 
η επιφάνεια της προσθήκης υπερβαίνει κατά ποσοστό 

75% την επιφάνεια της αρχικής ιδιοκτησίας. Σε διαφο¬ 
ρετική περίπτωση ως τιμή κτήσης του μεταβιβαζόμενου 
ακινήτου λαμβάνεται αυτή της αρχικής ιδιοκτησίας. 

Εάν ο τίτλος κτήσης της προηγούμενης περίπτωσης 
αναφέρεται σε χρόνο προ του 1995 και η οικοδομι¬ 
κή άδεια της νόμιμης προσθήκης εκδόθηκε μετά την 
1.1.1995, η τιμή κτήσης του μεταβιβαζόμενου ακινήτου 
προσδιορίζεται σε κάθε περίπτωση με τη χρήση του 
Δείκτη Τιμών Κατοικιών της περίπτωσης γ' της παρα¬ 
γράφου 2 του άρθρου 41 του Ν. 4172/2013. 

10/Εγκριση πολεοδομικής μελέτης ή κύρωση πράξης 
εφαρμογής που αφορά μερική επιφάνεια του μεταβι¬ 
βαζόμενου ακινήτου. 

α) Σε περιπτώσεις που μετά την κύρωση των οικείων 
πράξεων εφαρμογής μεταβιβάζονται οικόπεδα, τα οποία 
έχουν αποκτηθεί είτε ως οικόπεδα, είτε ως αγροτεμά¬ 
χια με οποιοδήποτε τίτλο κτήσης, ως χρόνος κτήσης 
θεωρείται ο χρόνος κύρωσης της πράξης εφαρμογής, 
ακόμα και αν η πράξη εφαρμογής αφορά τμήμα του 
μεταβιβαζόμενου ακινήτου. 


β) Σε περιπτώσεις που μετά την έγκριση πολεοδομι¬ 
κής μελέτης ή την έκδοση της αντίστοιχης διοικητικής 
πράξης καθορισμού των ορίων οικισμού μεταβιβάζονται 
οικόπεδα, τα οποία έχουν αποκτηθεί είτε ως οικόπεδα, 
είτε ως αγροτεμάχια με οποιοδήποτε τίτλο κτήσης, ως 
χρόνος κτήσης θεωρείται ο χρόνος έγκρισης της πολεο¬ 
δομικής μελέτης ή έκδοσης της αντίστοιχης διοικητικής 
πράξης καθορισμού των ορίων οικισμού ακόμα και αν η 
πολεοδομική μελέτη ή διοικητική πράξη αφορά τμήμα 
του μεταβιβαζόμενου ακινήτου. 

11. Έναρξη ισχύος 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 2014 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ξΐι·) 


Ηλεκτρονική Διεύθυνση: Ιι11ρ://νννννν.β1.9Γ - β-πιαΜ: ννβόπΐ33ΐ6Γ.βΙ@βί·9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































